**OBRAZLOŽENJE REBALANSA FINANCIJSKOG PLANA**

 **JAVNE USTANOVE U KULTURI DUBROVAČKE LJETNE IGRE**

Usvojeni financijski plan prihoda i rashoda JUK Dubrovačke ljetne igre za 2021. godinu iznosi

13.348.700 kn , a rebalans iznosi 13.966.400 kn , što je povećanje za 4,62 %.

Osnovni izvori prihoda su državni proračun ( Ministarstvo kulture i medija), proračun Grada

Dubrovnika, proračun Dubrovačko-neretvanske županije, prihodi ostvareni vlastitom djelatnošću

( prodaja ulaznica i suvenira, iznajmljivanje prostora, promidžbene usluge) , donacije i prihodi

iz EU fondova .

 Preneseni višak iz 2020. godine iznosi 919.700 kn, od čega je 167.700 kn od vlastite djelatnosti, a 752.000 kn namjenska sredstva za programe koje nismo bili u mogućnosti izvesti u 2020. godini zbog općepoznate pandemijske krize.

Troškovi **Redovne djelatnosti** povećani su u odnosu na planirane za 796.900 kn zbog povećanja vlastitih prihoda od prodaje ulaznica, usluga najma i promidžbenih usluga , te je prijedlog da se 700.000 kn uloži u neophodne investicije ( nabava stolica za Knežev dvor koje koriste i ostale kulturne ustanove za koncerte, a većina ih je već neupotrebljiva; opreme za rasvjetu koju skupo iznajmljujemo svake godine iz Zagreba; alate za stolariju i transport nužnih za izradu scenografija predstava) a ostatak na investicijsko održavanje opreme i prijevoznih sredstava. Prihodi iz gradskog proračuna su smanjeni za 380.000 kn jer su smanjeni rashodi za plaće zbog dva zaposlenika koji su veći dio godine bili na bolovanju, a neće biti isplaćeni darovi i nagrade koje su bile planirane.

**Programski troškovi :**

**Troškovi 72. Dubrovačkih ljetnih igara** planirani su u iznsu 7.800.000 kn, a ostvareni u iznosu 7.126.100 kn . Do ovog smanjenja došlo je jer je planom bio predviđen program koji je modificiran na sjednici Festivalskog vijeća 11.5.2021. godine , a nastale su i značajne uštede korištenjem vlastitih kapaciteta s ciljem smanjenja vanjskih usluga, prilagodbi programa lokacijama koje nisu logistički skupe i zahtjevne, smanjenju cijene smještaja i slično.

 Prilog: 72. Dubrovačke ljetne igre u brojkama.

**Troškovi Posebnih programa** planirani su u iznosu340.000 kn jer tadašnje mjere distance nisu omogućavale rad u zatvorenim prostorima, a rebalansom predviđamo 741.800 kn jer smo po relaksaciji mjera rasteretili sezonu na izvanfestivalske programe. Programi predviđeni u ljetnikovcu Bunić-Kaboga djelomično su održani prije festivalske sezone, a u tijeku je održavanje niz edukativno-kreativnih radionica namijenjenih prvenstveno djeci i mladima, planira se održati gostovanje Teatra Poco Loco , tradicionalna serija događanja Božić u Kabogi , jedan koncert, radionica Ben Cain-a u suradnji s umjetničkom školom, čitanje priča za djecu.

Kao i svih dosadašnjih godina na raspolaganju smo kao tehnička podrška svim događanjima u Gradu.

**Troškovi Dubrovačkog zimskog festivala** planirani su u iznosu 400.000 kn, a ovim rebalansom iznose

370.000 kn jer će Upravni odjel za kulturu i baštinu iznos od 30.000 kn prebaciti direktno Ustanovi Kinematografi Dubrovnik za njihove aktivnosti u sklopu ovog programa.

Troškovi programa **Port of dreamers** planirani su u iznosu 500.000 kn, a ovim rebalansom su povećani i iznose 595.400 kn. Ovaj program većim dijelom financiran je sredstvima fonda Kreativne Europe, dijelom sredstvima Ministarstva kulture i medija i vlastitim sredstvima.

 U okviru ovog programa izvedene su tri predstave, jedna u organizaciji Dubrovačkih ljetnih igara kao nositelja projekta , te po jedna u organizaciji partnera Slovenskog narodnog gledališća Maribor i Kulturanove iz Novog Sada. Projekt je započeo 2018. godine i trebao trajati do 2020., zbog općepoznatih razloga produžen je za jednu godinu i uspješno okončan ove sezone.

Troškovi programa **Synergy** planirani su u iznosu 48.700 kn, a ovim rebalansom iznose 76.200 kn.

Projektom se želi potaknuti skladanje novih djela klasične glazbe inspiriranih lokalnom baštinom zemalja partnera projekta te umrežiti mlade glazbenike , skladatelje i organizacije koje se bave klasičnom glazbom na Zapadnom Balkanu.

Nositelj projekta je Fondacija Don Branko Sbutega iz Crne Gore i financira 80 % projekta, a Dubrovačke ljetne igre sudjeluju sa dijelom plaće zaposlenika financiranom iz proračuna Grada Dubrovnika.

Rebalansom plana udovoljeno je zakonskim odredbama o uravnoteženosti prihoda i rashoda

proračuna JUK Dubrovačke ljetne igre te su osigurana sredstva za podmirenje svih rashoda.

Dubrovnik, 11.10.2021.

Ravnateljica :

Ivana Medo Bogdanović

Prilozi : 1. 72. Dubrovačke ljetne igre u brojkama

 2. Tablica plana i I rebalansa financijskog plana 2021.